ולידה סולטאן

**ולידה סולטאן** (בטורקית עות'מאנית: **والده سلطان**, "אם הסולטאן") היה תואר שהחזיקה "האם החוקית" של סולטאן האימפריה העות'מאנית. התואר שימש לראשונה במאה ה-16 את האפסה סולטאן (נפטרה ב-1534), בת זוגו של סלים הראשון (שלט בשנים 1512–1520) ואמו של סולימאן המפואר (שלט בשנים 1520–1566). בדרך כלל החזיקה בתואר זה אמו של הסולטאן אם הייתה בחיים (אימהות שנפטרו לפני המלכתם של בניהן מעולם לא כונו ולידה סולטאן). במקרים מיוחדים, סבתות ואימהות חורגות לסולטאן קיבלו את התואר ולידה סולטאן.

## פירוש ושימוש
פירוש המילה ולידה הוא "אמא" בטורקית עות'מאנית.

סולטאן היא מילה בערבית שמשמעותה במקור "סמכות" או "שליטה". בתחילת המאה ה-16, תואר זה, שנישא על ידי גברים ונשים מהשושלת העות'מאנית, החליף את התארים האחרים לפיהם נודעו אנשים בולטים במשפחה הקיסרית (בעיקר האטון לנשים וביי לגברים). כתוצאה מכך, התואר ולידה האטון (התואר לאם החיה של הסולטאן העות'מאני המכהן לפני המאה ה-16) הפך לולידה סולטאן. שימוש זה מדגיש את התפיסה העות'מאנית של כוח ריבוני כפררוגטיבה משפחתית.

תרבות המערב מכירה את השליט העות'מאני כ"סולטאן", אך העות'מאניים עצמם השתמשו ב"פאדישה" (קיסר) או "הונקר" כדי להתייחס לשליטתם. תוארו הרשמי של הקיסר כלל "סולטאן" יחד עם "חאן" (למשל, הסולטן סולימאן חאן). בפנייה רשמית, ילדי הסולטאן קיבלו גם את הכותרת "סולטאן": נסיכים קיסריים (שהזאדה) נשאו את התואר לפני שמם הנתון, ונסיכות קיסריות נשאו אותו אחריו. דוגמה, שהזאדה סולטאן מהמט ומיהרימה סולטאן, בנו ובתו של סולימאן המפואר. כמו הנסיכות הקיסריות, גם האם החיה ובת הזוג הראשית של הסולטאנים השולטים נשאו את התואר לאחר שמותיהן, למשל, האפסה סולטאן, אמו של סולימאן והוולידה סולטאן הראשונה, והורם סולטאן, בת זוגו הראשית של סולימאן וההאסקי סולטאן הראשונה. השימוש המתפתח בתואר זה שיקף את התעצמות כוחן של הנשים הקיסריות, במיוחד בתקופת "סולטנות הנשים", כאשר מעמד תפקיד בת הזוג הראשית נשחק במהלך המאה ה-17, ובת הזוג הראשית של הסולטאן איבדה את התואר "סולטאן", שהוחלף ב"קאדין", תואר שקשור ל"האטון" הקודם. מכאן ואילך, אמו של הסולטאן המכהן הייתה האדם היחיד בעל הדם הלא-קיסרי שנשאה את התואר "סולטאן".

התואר "ולידה" בא לפני או אחרי השם הניתן של הנושאת בתואר. מערביים רבים השתמשו בתואר "סולטאנה" כשהם מתייחסים לנשים הקיסריות כדי להבדילו מהתואר "סולטאן" שיוחס לזכרים בשושלת העות'מאנית.

## מעמדן של הולידה סולטאן
הולידה סולטאן נחשבו לאלה שהיו בעמדה החשובה ביותר באימפריה העות'מאנית אחרי הסולטאן עצמו. כאם לסולטאן, על פי המסורת האסלאמית ("זכות האם היא זכות האל"), לולידה סולטאן הייתה השפעה משמעותית על ענייני האימפריה. היה לה כוח עצום בחצר המלכות, חדרים פרטיים (שתמיד צמודים לאלה של בנה) ומשרתים. באופן מסורתי הייתה לולידה סולטאן גישה למשאבים כלכליים ניכרים והן מימנו לעיתים קרובות פרויקטים אדריכליים גדולים. במהלך המאה ה-17, בתקופה המכונה "סולטנות הנשים", סדרה של סולטנים חסרי יכולת או קטינים העלו את תפקידיהן של הולידה סולטאן לגבהים חדשים. הולידה סולטן ניהלה גם את הרמון השפחות הקיסרי, וכאשר הלכה לעולמה, בדרך כלל הייתה בת זוגו של הסולטאן משמשת בתפקיד זה (כגון בתקופתה של קסם סולטאן ועוד).

החזקות והידועות מבין כל הולידה סולטאן בהיסטוריה של האימפריה העות'מאנית היו נורבאנו סולטאן, ספייה סולטאן, קסם סולטאן וטורהאן האדיג'ה סולטאן.

רוב נשות ההרמון היו שפחות שמעולם לא נישאו רשמית לסולטאנים. אף על פי כן, ילדיהן נחשבו לגיטימיים לחלוטין על פי החוק האסלאמי אם היו מוכרים על ידי האב. עם זאת, רק מעטות מנשות ההרמון שהפכו לולידה סולטאן עם עליית בנם לכס המלכות אכן היו משוחררות מעבדות ונשואות לסולטאן העות'מאני לשעבר. הסולטנות הללו היו נורבאנו סולטאן, קסם סולטאן, רבייה גולנוש סולטאן ופרסטו קאדין.

## רשימת הוולידה סולטאן

## מקורות
* ^ Jump up to:***a*** ***b***
* **^**
* **^** Peirce, Leslie P., *The Imperial Harem: Women and Sovereignty in the Ottoman Empire*, Oxford University Press, 1993,  (paperback)
* **^**
* **^**
* **^**
* **^**
* **^**
* **^** Godfrey Goodwin, *The Private World of Ottoman Women*, Saqi Book, , , 2001. page 128
* **^** Valeria Heuberger, Geneviève Humbert, Geneviève Humbert-Knitel, Elisabeth Vyslonzil (ed.), *Cultures in Colors*, page 68. , 2001
* ^ Jump up to:***a*** ***b*** ***c*** ***d*** ***e*** ***f*** ***g*** A. D. Alderson, The Structure of the Ottoman Dynasty, Oxford: Clarendon, 1956, p.83
* **^** According to Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, page 245, , Mustafa I's mother is Handan Sultan.
* **^**
* **^** Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, page 387 & 395, 
* **^** Brookes, Douglass Scott, *The Concubine, the Princess, and the Teacher*, p.287. University of Texas Press, 2008. 
* **^** "Sultan II. Abdülhamid Han". Republic of Turkey Ministry of Culture and Tourism. Retrieved 2009-02-06.

## קישורים חיצוניים

קטגוריה:האימפריה העות'מאנית
קטגוריה:סולטנות הנשים
קטגוריה:מילים וביטויים בטורקית